
เรื่อง	ผลการคัดเลือกนายกองค์กรปกครองส่วนท้องถิ่นที่มีผลงานด้านการศึกษาดีเด่น ปลัดองค์กรปกครองส่วนท้องถิ่นที่มีผลงานด้านการศึกษาดีเด่น และผู้อำนวยการสำนัก/กองการศึกษา/กองการศึกษา ศาสนา และวัฒนธรรมดีเด่น ประจำปี พ.ศ. ๒๕๖9
เรียน	ผู้ว่าราชการจังหวัด (ตามบัญชีรายชื่อ) 
อ้างถึง	หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 1173 ลงวันที่ 9 มีนาคม 2569
สิ่งที่ส่งมาด้วย  สำเนาประกาศกรมส่งเสริมการปกครองท้องถิ่นฯ				จำนวน 1 ชุด 
		ตามที่ กรมส่งเสริมการปกครองท้องถิ่นร่วมกับองค์การบริหารส่วนจังหวัดระยอง จังหวัดระยอง
กำหนดจัดการแข่งขันทักษะทางวิชาการและงานมหกรรมการจัดการศึกษาท้องถิ่น ระดับประเทศ ครั้งที่ 15
ประจำปี พ.ศ. 2569 และกำหนดขอบเขตการจัดกิจกรรมให้มีการจัดพิธีมอบโล่รางวัลพร้อมเกียรติบัตรให้แก่
ผู้ที่มีผลงานด้านการศึกษาดีเด่น สังกัดองค์กรปกครองส่วนท้องถิ่น ประจำปี พ.ศ. ๒๕๖9 เพื่อเป็นการเชิดชูเกียรติ
และเสริมสร้างขวัญกำลังใจในการปฏิบัติงาน และได้ประชาสัมพันธ์การคัดเลือกนายกองค์กรปกครองส่วนท้องถิ่น
ที่มีผลงานด้านการศึกษาดีเด่น ปลัดองค์กรปกครองส่วนท้องถิ่นที่มีผลงานด้านการศึกษาดีเด่น และผู้อำนวยการสำนัก/กองการศึกษา/กองการศึกษา ศาสนา และวัฒนธรรมดีเด่น ประจำปี พ.ศ. 2569 เพื่อให้ผู้ที่ประสงค์
จะเข้ารับการพิจารณาคัดเลือกจัดส่งใบสมัครพร้อมรายละเอียดตามแบบแสดงผลงานฉบับจริง ให้จังหวัดพิจารณาคัดเลือกตำแหน่งละ 1 คน และรวบรวมผลส่งให้กรมส่งเสริมการปกครองท้องถิ่น นั้น
		ในการนี้ กรมส่งเสริมการปกครองท้องถิ่น ขอจัดส่งประกาศผลการคัดเลือกนายกองค์กรปกครอง
ส่วนท้องถิ่นที่มีผลงานด้านการศึกษาดีเด่น ปลัดองค์กรปกครองส่วนท้องถิ่นที่มีผลงานด้านการศึกษาดีเด่น 
และผู้อำนวยการสำนัก/กองการศึกษา/กองการศึกษา ศาสนา และวัฒนธรรมดีเด่น ประจำปี พ.ศ. 2569 
และขอความร่วมมือจังหวัดแจ้งองค์กรปกครองส่วนท้องถิ่นต้นสังกัดของบุคคลผู้ที่ได้รับการคัดเลือกดังกล่าว 
ทราบผลการคัดเลือกและเตรียมความพร้อมเข้ารับโล่รางวัลและเกียรติบัตรจากกรมส่งเสริมการปกครองท้องถิ่น 
และองค์การบริหารส่วนจังหวัดระยอง ทั้งนี้ สำหรับกำหนดการในกิจกรรมข้างต้น กรมส่งเสริมการปกครองท้องถิ่น
จะแจ้งให้ทราบเป็นการต่อไป รายละเอียดปรากฏตามสิ่งที่ส่งมาด้วย

